《陇外寄答李道甫二首》
明代·魏允中

岂意中兴日，翻为外补年。
吾兄同去国，何客到离筵。
失足成千里，批鳞下九天。
汉家《东观记》，流涕入新编。

作者简介：（1544—1585）大名府南乐人，字懋权。魏允贞弟。与无锡顾宪成、漳浦刘廷兰均乡试第一，又同举万历八年进士，时称“庚辰三解元”。授太常博士，擢吏部稽勋主事，调考功。在官砥砺名节，对执政多所纠弹。未几卒。有《魏仲子集》。